บินไทยเปิดให้บริการที่หลานหลวงตามปกติ
การบินไทยแจ้งเปิดศูนย์บริการลูกค้าทางโทรศัพท์ที่สำนักงานหลานหลวงตามปกติแล้ว&nbsp;
16 เม.ย. 2553

การบินไทยแจ้งเปิดศูนย์บริการลูกค้าทางโทรศัพท์ที่สำนักงานหลานหลวงตามปกติแล้ว  
นายปิยสวัสดิ์ อัมระนันทน์ กรรมการผู้อำนวยการใหญ่ บริษัท การบินไทย จำกัด (มหาชน) เปิดเผยว่า ตามที่บริษัทฯได้ปิดให้บริการของศูนย์บริการลูกค้าทางโทรศัพท์ ( Thai Contact Center) ที่สำนักงานหลานหลวง ตั้งแต่วันที่ 12 มีนาคม53 เนื่องจากสถานการณ์ในบริเวณดังกล่าวกลับสู่สภาพปกติแล้วจึงขอแจ้งการเปิดให้บริการศูนย์บริการลูกค้าทางโทรศัพท์ของการบินไทย สำนักงานหลานหลวงให้เป็นไปตามปกติ โดยจะเริ่มให้บริการตั้งแต่วันศุกร์ที่ 16 เมษายน53 
สำหรับการให้บริการในส่วนของสำนักงานขายบัตรโดยสารสาขาหลานหลวง จะเปิดให้บริการตามปกติในวันที่ 19 เมษายน53 เป็นต้นไป ทั้งนี้ ผู้โดยสารสามารถติดต่อซื้อบัตรโดยสารได้ตั้งแต่วันจันทร์ - วันเสาร์ เวลาทำการ 08.00 - 17.00 น และวันอาทิตย์ เวลา 09.00 -13.00 น. 
ทั้งนี้ ผู้โดยสาร ผู้ใช้บริการสามารถสอบถามข้อมูลการเดินทาง ตารางทำการบิน และสำรองที่นั่งได้ที่ THAI CONTACT CENTER หมายเลขโทรศัพท์ 02-356-1111 ตลอด 24 ชั่วโมง